కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
శ్రీలంకపై టీ20 శతకంతో వార్నర్ రికార్డుల మోత
పుట్టినరోజు నాడే టీ20ల్లో శతకం సాధించిన ఏకైక క్రికెటర్‌గా ఆస్ట్రేలియా ఓపెనర్ డేవిడ్ వార్నర్ నిలిచాడు. ఈ క్రమంలో యువరాజ్ సింగ్ రికార్డ్‌ని వార్నర్ బ్రేక్ చేశాడు.
Samayam Telugu | Updated:
Oct 27, 2019, 04:38PM IST
David Warner
శ్రీలంకతో అడిలైడ్ వేదికగా ఆదివారం జరిగిన తొలి టీ20 మ్యాచ్‌లో మెరుపు సెంచరీ బాదిన ఆస్ట్రేలియా ఓపెనర్ డేవిడ్ వార్నర్ (100 నాటౌట్: 56 బంతుల్లో 10x4, 4x6) అరుదైన రికార్డ్‌లు నెలకొల్పాడు. బాల్ టాంపరింగ్‌తో ఏడాది నిషేధం ఎదుర్కొన్న వార్నర్.. మళ్లీ ఆస్ట్రేలియా తరఫున ఆడిన తొలి టీ20 మ్యాచ్‌లో అజేయ శతకం బాదేసి తన పునరాగమనాన్ని ఘనంగా చాటుకున్నాడు. వార్నర్‌తో పాటు అరోన్ ఫించ్ (64: 36 బంతుల్లో 8x4, 3x6), హిట్టర్ మాక్స్‌వెల్ (62: 28 బంతుల్లో 7x4, 3x6) మెరుపు ఇన్నింగ్స్‌లు ఆడటంతో తొలుత బ్యాటింగ్ చేసిన ఆస్ట్రేలియా 20 ఓవర్లలో 2 వికెట్ల నష్టానికి 233 పరుగులు చేసింది. అనంతరం ఛేదనలో శ్రీలంక 99/9కే పరిమితమైంది. ఆదివారం 33వ పుట్టినరోజు జరుపుకుంటున్న వార్నర్‌కి మ్యాన్ ఆఫ్ ద మ్యాచ్ అవార్డు లభించింది.
శ్రీలంకపై తొలి టీ20 సెంచరీ బాదడం ద్వారా డేవిడ్ వార్నర్ అరుదైన రికార్డుల్ని నమోదు చేశాడు.
1. పుట్టినరోజు నాడు టీ20 సెంచరీ బాదిన తొలి క్రికెటర్‌గా వార్నర్ నిలిచాడు. ఇప్పటి వరకూ యువరాజ్ సింగ్ మాత్రమే టీ20ల్లో పుట్టినరోజు నాడు అత్యధిక పరుగులు చేసిన బ్యాట్స్‌మెన్‌గా ఉన్నాడు. 2009లో శ్రీలంకపై యువరాజ్ 60 పరుగులతో అజేయంగా నిలిచాడు.